eo eo ceb en lt eo lt it lt eo eo eo eo eo eo eo en eo eo eo eo eo eo eo eo eo eo eo eo eo eo eo eo eo eo eo eo ceb eo es pt eo eo hbs_lat eo eo eo eo eo eo eo eo eo eo eo eo eo eo eo nl eo nl fr eo eo eo eo en eo eo eo tr eo eo eo eo es
La senfina esperantigo ekis en 2008 – Libera Folio
de Redakcio je 2016-12-152016-12-15 en interreto
Ekde 2004 Libera Folio loĝis en reteja sistemo nomata Plone. Tiam eĉ ne ekzistis esperantlingva versio de la nun ege populara publikiga sistemo WordPress. La tradukado komenciĝis en 2008, kaj neniam finiĝos, rakontas la respondeculo Cindy McKee en intervjuo de Libera Folio.
Kio estas WordPress? Kiamaniere ĝi pli bonas ol aliaj retejaj sistemoj, ekzemple Plone, kiun ĝis nun uzis Libera Folio?
– Enhav-Mastruma Sistemo (EMS) estas maniero starigi propran retejon kaj poste administri tiun retejon. Plone kaj WordPress ambaŭ estas EMS-oj, inter aliaj. La diversaj sistemoj respondas al malsamaj bezonoj. Kutime ili proponas "etosojn" aŭ "haŭton"' por doni plurajn elektojn de retej-aspektoj.
– Por grandaj firmaoj kun miloj da dungitoj, Plone estas konsiderata pli taŭga elekto, pro laborfluo kaj membro- kaj dokument-traktado. Por etaj ĝis mezgrandaj firmaoj kaj por individuoj, WordPress estas taŭga elekto, pro facileco de uzo. Kiel la plej populara EMS, WordPress havas la plej grandan uzbazon, la plej multajn programistojn kaj kromprogramojn. Mi skribis pli pri la kialoj uzi WordPress en mia retejo.
De kiam ekzistas WordPress en Esperanto kaj kiel ĝi estiĝis?
– En 2008, Bertilo Wennergren esperantigis WordPress kaj akiris la retejon eo.wordpress.org. En tiu sama jaro, mi aliĝis al la esperantigo. Tiutempe, ni devis skribi ŝanĝojn al programista deponejo "Subversion", mane paki la esperantigitan WordPress kaj testi ĝin.
Kial laŭ vi gravas, ke ekzistu versio en Esperanto?
– Unu el la plej gravaj trajtoj de EMS estas eblo kunlabori en komuna retejo. Tutmonda kunlaboro estas ankaŭ saĝa utiligo de la lingvo Esperanto. Kaj WordPress kaj Esperanto estas afablaj al uzantoj – sen troa ŝarĝo de lernado. Ekde la 16-a de aŭgusto ĝis la 6-a de decembro 2016, la esperantigita WordPress versio 4.6 spertis 7.000 elŝutojn. Antaŭ jaro, la nombro estis ĉirkaŭ mil. La elŝutoj sepobliĝis, do la uzado de la esperantigita versio multobliĝas. Tiu estas la plej bona argumento, por ke ekzistu versio en Esperanto.
Kiel oni povas kontribui al la plua evoluigo kaj daŭra ĝisdatigo de la esperantigo?
– Unue, permesu al mi diri, ke la komenca fintradukado de sistemo ne estas la fino. Dum plua prilaborado de la sistemo, novaj tradukendaj linioj aperas. Tradukado estas senfina afero. Ĉe WordPress nuntempe, la tradukado okazas ĉe la enreta tradukilo GlotPress kaj la pakado estas aŭtomata. La pri-paĝo pri la Esperanto-teamo havas kelkajn ligilojn.
– Aldone al la kerno de WordPress ekzistas kromprogramoj. Tiuj estas programoj verkitaj de eksteraj liverantoj, cele al livero de pliaj ebloj. Se la programistoj ĝuste preparis ilin, ankaŭ tiuj povas esti tradukitaj. Vidu "Plugins" en Glotpress. Kaj por etosoj, vidu "Themes". Por la komunumo, WordPress proponas por nia dispono helpforumon, sed mi neniam petis ŝalton de ĝi. Se iu havas intereson, la forumo bezonas freŝan tradukadon.
Kiel multe da tempo vi mem dediĉas al la prizorgado de la esperanta versio, kaj kial vi faras tion?
– Mi pasigas kelkajn horojn en la tradukado ĉiumonate. La kombino Esperanto + WordPress estas povoplena sistemo por popolaj komunaj projektoj. Pro tio, tiu aparta liberprograma/lingva kombino meritas atenton. Ankaŭ, estas dece, ke oni redonu al fonto de donaco. Se uzantoj havas demandojn, kontaktu min ĉe cfmckee@gmail.com.
Alklaku por kunhavigi ĉe Twitter(Malfermiĝas en nova fenestro)
Alklaku por kunhavigi ĉe Facebook(Malfermiĝas en nova fenestro)
”Ni ĉie bezonas pli da travideblo”
Libera Folio en pli bela pakaĵo
Konvertilo por ĉapeligi iksojn
Serĉi en arkivo 2003-2016
Arkivoj Elekti monaton Junio 2017 Majo 2017 Aprilo 2017 Marto 2017 Februaro 2017 Januaro 2017 Decembro 2016 Novembro 2016 Oktobro 2016 Septembro 2016 Aŭgusto 2016 Julio 2016 Junio 2016 Majo 2016 Marto 2016 Februaro 2016
Entajpu vian retpoŝtadreson por aboni Liberan Folion kaj ricevi retpoŝte avizojn pri novaj artikoloj.
Finlernintoj de Duolingo duoble superas UEA-n
Kial oni ne lernas Esperanton?
Esperantistoj kampanjas por liberigi Bogatov
”UEA dediĉu malpli da tempo al komoj”
Ukrainiaj esperantistoj kunvenis ĉe la fronto
Noël SIMONET pri Kial oni ne lernas Esperanton?Resume: Nul vorto por la klimato, Ne unu vorto por la arboj, NeNiu vorto por la…
Molnár László pri Kial oni ne lernas Esperanton?Estimata S-ro Dennis Keefe, Antau cxio mi gratulas Vin : pro la progresiga aliro…
dennis keefe pri Kial oni ne lernas Esperanton?Resumo (74 vortoj): Mi parolas pri kernaj strategiaj demandoj, komencante kun la…
Thierry SALADIN pri Finlernintoj de Duolingo duoble superas UEA-nVideble, ne eblas. La scivolemuloj trovos pere de serĉilo.
Thierry SALADIN pri Finlernintoj de Duolingo duoble superas UEA-nStrange, ke la ligilo de via artikolo en la januara bulteno de EEU en 2015 ne ap…
La julia Ondo aperis
Malferma alvoko: TEJO dungas eksterrilatan oficiston
Malferma Alvoko: Gastigu TEJO-volontulon ekster Roterdamo
Esperantistoj helpas pli ol 40 afrikajn aktivulojn iri al IJK!
Misio de Palestina viro – fari urban agrikulturon pli daŭrigebla
31 jarojn poste lumo revenis en Ĉernobilon
12 vizaĝoj de ugandaj virinoj
Dek noveloj de Maupassant.
Se nenio alia estas indikita ĉe la koncerna artikolo, la tekstoj de Libera Folio
estas disponeblaj laŭ la permesilo Krea Komunaĵo Atribuite 4.0 Tutmonda.